Man op plaas met strykyster gemartel | Maroela Media
Man op plaas met strykyster gemartel
'n Man is in 'n ernstige toestand nadat hy Dinsdagaand op 'n plaas naby Bela-Bela in Limpopo deur aanvallers oorval, vasgebind en met 'n warm strykyster gebrand is.
Kol. Moatshe Ngoepe, woordvoerder van die polisie, het gesê die voorval het omstreeks 18:00 by Springbokvlakte gebeur.
Volgens Ngoepe het vyf onbekende mans in 'n blou Fiat Uno by die plaas aangekom en die plaasbestuurder gevra of hulle 100 hoenders kan koop. Die bestuurder het een van hulle na die hoenderhokke geneem waar die man 'n vuurwapen te voorskyn gebring het.
"Die aanvaller het die slagoffer ontwapen, hom aangerand en met 'n elektriese kabel vasgebind. Die ander vier mans het ook ingekom en die man begin aanrand. Hulle het geld geëis. Gedurende die beproewing is die man met 'n warm strykyster gebrand totdat hy hulle gewys het waar daar geld is," het Ngoepe gesê.
Hy wou nie spesifieke besonderhede bekendmaak oor waar op die plaas die aanranding en marteling plaasgevind het nie omdat dit die ondersoek na die saak kan beïnvloed. Hy het wel bevestig van die plaaswerkers is ook deur die aanvallers aangerand.
Die vyf aanvallers het uiteindelik met ongeveer R12 000 kontant op die vlug geslaan. Die polisie is kort daarna na die toneel ontbied.
Volgens Ngoepe is die plaasbestuurder na 'n hospitaal gehaas.
"'n Saak van gewapende roof word ondersoek. Niemand is nog in hegtenis geneem nie," het hy gesê.
Ekskuus, het ek reg gelees, 'n saak van gewapende roof is oopgemaak, nie 'n saak van gewapende, aanranding met die doel om te moor, en heel moontlik besit van onwettige vuurwapen nie?
In SA is daar een woord wat jy nie eens moet aan dink nie, dan word jy gestenig, maar boere kan gemoor en verniel word rondom elke hoek, en ons moet nett agteroo sit en niks doen nie.
Ek sien 'n sekere meme in my agterkop, dis van 'n tannie wat deur twee toilet rolle kyk wat se, ek sien nog groot kaf kom.
Inligting kom van binne die plaas se doendinge. Sorg dat julle meer as een persoon is en 'n veilige afstand mekaar met vuurwapens dek. Die gemors moet natuurlik daarvan weet. Beste is om nie transaksies met onbekendes te doen op plase, plotte.
Vyf mans in een klein uno. Eenhonderd hoenders moet ook ingaan. Die plaas bestuurder moes kon sien hier kom moeilikheid.
N saak van gewapende roof? Maar die man is aangerand, gebrand en in erstige toestand? Die stukkie kommentaar beteken ook seker niks. Soos dit daagliks gaan is geen hoop vir die land se toekoms.
Goeie kommunikasie en verhoudings met jou plaaswerkers, beloning vir inligting en sluit die plaas hekke kan baie bydra tot plaasveiligheid. Ons moet elke onbekende voertuig wat die plaas betree dadelik as potensiële gevaar beskou. Die kostes daaraan verbonde om plaaswerkers met radio's toe te rus en selfs een in 'n verskuilde plek naby die ingang te plaas kan nie vergelyk word met die moontlike gevolge van 'n aanval nie. Ons moet net op ons voete dink mense.